Diari Oficial de la Generalitat Valenciana


Sumari del DOGV 8103, del 10-08-2017 (2017/7347)

RESOLUCIÓ de 4 d'agost de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es disposa la tramitació de les sol·licituds de subvenció per a les obres de condicionament de camins rurals, proposades per municipis i entitats locals menors de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8103

Data del DOGV
:   10-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7347


Data del document
:   04-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 4 d'agost de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es disposa la tramitació de les sol·licituds de subvenció per a les obres de condicionament de camins rurals, proposades per municipis i entitats locals menors de la Comunitat Valenciana. [2017/7347]  
La Resolució de 9 de març de 2017, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8007, 24.03.2017), convocava els municipis i les entitats locals menors de la Comunitat Valenciana, perquè formularen, en el termini d'un mes, les seues sol·licituds d'ajuda, en relació amb les obres de condicionament de camins rurals, per a l'exercici de 2017.  
Finalitzat el termini de presentació, s'ha procedit a la instrucció de les sol·licituds i a la seua avaluació per la comissió establida en l'apartat cinqué de l'Ordre de 17 de novembre de 2008, de la Conselleria d'Agricultura, Pesca i Alimentació, per la qual s'aproven les bases reguladores de les ajudes (DOCV 5902, 27.11.2008).  
Com les sol·licituds presentades superen els crèdits establits del capítol VII, secció 12, programa 531.10, línia S0170000 Obres i serveis d'infraestructura agrària en municipis, s'han tingut en compte els criteris de preferència i valoració definits en l'apartat quart de les bases reguladores, per a poder seleccionar les sol·licituds a tramitar.  
  
Vista l'acta de la comissió d'avaluació i valoració, i la proposta de la Direcció General d'Agricultura, Ramaderia i Pesca, i en virtut del que estableix l'apartat sisé de les bases reguladores, resolc:  
  
  
Primer. Sol·licituds seleccionades per a tramitar  
Es disposa la tramitació de les sol·licituds mencionades en els annexos I i II d'aquesta resolució, les subvencions de les quals se satisfaran a càrrec dels crèdits del capítol VII, secció 12, programa 531.10, línia S0170000, «Obres i serveis d'infraestructura agrària en municipis», per l'import màxim establit en l'esmentada Resolució de 9 de març de 2017.  
  
  
Segon. Condicions per a l'aprovació definitiva  
L'aprovació definitiva de cada una d'aquestes sol·licituds seleccionades, queda supeditada a la presentació, en el termini màxim de dos mesos comptadors a partir de l'endemà de la publicació d'aquesta resolució en el Diari Oficial de la Generalitat Valenciana, del projecte tècnic de les obres. El projecte s'ajustarà a la memòria valorada aportada junt amb la sol·licitud, i no podrà referir-se a camins diferents dels compresos en aquesta. Als interessats que no aporten el dit projecte tècnic, en les condicions establides en l'apartat tercer d'aquesta resolució, es considerarà que han desistit en la seua sol·licitud, d'acord amb el que disposa l'article 73 de la Llei 39/2015, d'1 d'octubre, del procediment administratiu comú de les administracions públiques, amb la resolució prèvia.  
També queda condicionada a l'informe tecnicoeconòmic que sobre el dit projecte emetrà la direcció territorial corresponent, i a tots els informes, les autoritzacions o les comunicacions que siguen necessaris d'acord amb la legislació vigent.  
  
Tercer. Condicions del projecte tècnic i de la seua aportació  
El projecte tècnic s'adequarà a allò que s'ha indicat en l'Ordre 9/2016, de 22 d'abril, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics (DOGV 7777, 09.05.2016).  
El full de control de firmes que s'ha d'incloure com última pàgina del projecte, definida en l'annex I de l'Ordre 9/2016, està disponible en la URL següent:  
http://www.gva.es/va/inicio/procedimientos'id\_proc=796  
Pel que fa al nom de l'arxiu del projecte, d'un màxim de 64 caràcters, definit en l'annex II de l'Ordre 9/2016, es tindran en compte les especificitats següents:  
1. Nom del municipi: s'indicarà la denominació oficial del municipi o de l'entitat local menor  
2. Clau classificació temàtica obres: s'indicarà CR  
3. Clau de l'aplicació per a la gestió de projectes: per a completar el format de 9 dígits (4+2+3), s'indicarà l'any de la convocatòria (2017), el codi de la província (03: Alacant; 12: Castelló; 46: València), i el número de l'expedient (incloent, si n'hi ha, els zeros inicials per a completar tres dígits).  
4. Codificació del tipus de document: indicar PP.  
5. Nom obra/projecte (sense especificitats addicionals al que indica l'annex II).  
6. Clau centre gestor: indicar EAC.  
7. Codi programa/línia d'ajuda: indicar MIA  
El nom dels fitxers oberts serà sintètic encara que prou descriptiu, i s'escriurà sense espais ni guions, s'utilitzarà lletra majúscula a l'inici de cada paraula.  
S'aportarà tant l'arxiu PDF firmat digitalment, com els fitxers oberts definits en l'Ordre 9/2016. El fitxer únic en format PDF, amb les firmes digitals de les persones autores d'aquest, tindrà una grandària màxima de 40 MB. La resta d'arxius oberts hauran de complir els formats i les grandàries màximes indicats en l'Ordre 9/2016, i en els requeriments del tràmit telemàtic, i s'agruparan, preferentment, en el mínim nombre d'arxius comprimits que siga possible.  
  
Com els sol·licitants són persones jurídiques, obligades a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del procediment administratiu comú, el projecte tècnic es presentarà telemàticament.  
Per a la presentació del projecte (arxiu PDF firmat digitalment i fitxers oberts), la Generalitat disposa en la seua seu electrònica del corresponent tràmit d'aportació de documentació a un expedient existent de sol·licitud d'ajuda a la Conselleria d'Agricultura, Medi Ambient, Canvi Climàtic i Desenvolupament Rural. L'expedient al qual s'aporte el projecte tècnic haurà de ser l'indicat per a cada titular en els annexos I i II d'aquesta resolució (codi amb format AGMIA/2017/XX/XXX).  
  
Al tràmit telemàtic d'aportació pot accedir-se des de la URL següent:  
http://www.gva.es/va/inicio/procedimientos'id\_proc=18817  
Si es considerara necessari, es podrà requerir al sol·licitant un exemplar imprés del projecte, tal com estableix l'article 3 de l'Ordre 9/2016.  
  
Quart. Sol·licituds desestimades per falta de crèdit  
Es disposa la desestimació de les sol·licituds indicades en l'annex III d'aquesta resolució, per no poder ser ateses, al no disposar de crèdit suficient del capítol VII, secció 12, programa 531.10, línia S0170000, «Obres i serveis d'infraestructura agrària en municipis», segons l'import màxim establit en l'esmentada Resolució de 9 de març de 2017, i no haver aconseguit puntuació suficient segons els criteris de preferència i valoració definits en l'apartat quart de les bases reguladores.  
  
  
Cinqué. Sol·licituds no admeses  
S'informa, de manera addicional a la notificació particular ja realitzada als sol·licitants que corresponga, de les sol·licituds presentades que han sigut no admeses, i que s'indiquen en l'annex IV d'aquesta resolució.  
  
Sisé. Sol·licituds desistides  
S'informa, de manera addicional a la notificació particular ja realitzada als sol·licitants que corresponga, de les sol·licituds presentades que han sigut desistides, i que s'indiquen en l'annex V d'aquesta resolució.  
  
Seté. Modificació del termini de presentació dels certificats d'obra  
  
Es modifica el paràgraf segon de l'apartat seté de la Resolució de 9 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoca els municipis i les entitats locals menors de la Comunitat Valenciana, perquè formulen les seues sol·licituds d'ajuda, i es publiquen les línies pressupostàries i els imports globals màxims, en relació amb les obres de condicionament de camins rurals, per a l'exercici de 2017 (DOGV 8007, 24.03.17), que queda redactat de la manera següent:  
«La presentació dels certificats d'obra de l'anualitat 2017, es podrà fer fins al 30 de novembre del dit any. En aquells expedients en què s'haguera aprovat també l'anualitat 2018, la presentació dels certificats d'obra es podrà fer fins al 31 d'octubre del dit any.»  
  
Aquesta resolució posa fi a la via administrativa i en contra podrà interposar-se un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la publicació, o bé directament, en el termini de dos mesos des de l'endemà de la publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 4 d'agost de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.